Dire Straits
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Dire Straits var ei britisk poprockgruppe som etter gjennombruddet i 1979 vant et stort og trofast publikum med sin melodiøse, velspilte og tilbakelente musikk. Brothers In Arms (1985) er et av tidenes mest solgte album.
De ble dannet i London i 1977 av vokalisten, gitaristen og komponisten Mark Knopfler (født 1949), hans bror og rytmegitarist David Knopfler (født 1952), bassisten John Illsley (født 1949) og trommeslageren Pick Withers (født 1948). Gruppa fikk sitt gjennombrudd i 1979 med debutalbumet Dire Straits (1978) og singlen Sultans Of Swing. Etter utgivelsen av albumet Communiqué (1979) sluttet David Knopfler for å satse solo. Besetning og utgivelser Gitaristen Hal Lindes og keyboardisten Alan Clark ble med i Dire Straits etter Making Movies (1980), som ga dem tre store hits: Romeo And Juliet, Les Boys og Tunnel Of Love. Etter det rolige og stemningsfulle albumet Love Over Gold (1982) ble Terry Williams ny trommeslager. Lindes sluttet etter Alchemy: Dire Straits Live (1984), og inn kom keyboardisten Guy Fletcher. Brothers In Arms (1985) er blitt solgt i over 20 millioner eksemplarer og var det første som passerte én million i cd-versjon. Albumet avfødte hele 5 hits: So Far Away, Money For Nothing, Brothers In Arms, Walk Of Life og Your Latest Trick.Williams sluttet i 1988. Verdensturneen etter On Every Street (1991) avfødte livealbumet On The Night (1993). I 1995 ble Dire Straits oppløst. De hadde også store hits med Private Investigations (1982), ep-en Twisting By The Pool (1983) og Calling Elvis (1991). Mark Knopfler Knopfler har samarbeidet med en lang rekke andre artister. Han har produsert blant annet Tina Turner, Bob Dylan og Randy Newman, lagd et duoalbum med sin inspirator Chet Atkins (Neck And Neck, 1990), spilt med gamle venner i rootsbandet Notting Hillbillies (på albumet Missing...Presumed Having A Good Time, 1990) og skrevet musikk til flere filmer, blant annet Local Hero (1983), Last Exit To Brooklyn (1989), Wag The Dog (1998), Metroland (1999) og A Shot At Glory (2001). Åtte av hans soloalbum har gått til topps i Norge. Golden Heart (1996)  Sailing to Philadelphia (2000)  The Ragpicker's Dream (2002)  Shangri-La (2004)  All The Roadrunning (2006, med Emmylou Harris)  Kill To Get Crimson (2007)  Get Lucky (2009)  Privateering (2012)  Tracker (2015)  Down The Road Wherever (2018)  På 2000-tallet har Knopfler spilt lavmælt rootsmusikk, men man kan gjenkjenne Dire Straits' sound i en del av materialet. Les mer i Store norske leksikon popmusikk rock Eksterne lenker Mark Knopfler